Årsmøde d. 16. maj 2024

**Udvalgets Beretning**

Så gik der endnu 1 år. I bestyrelsen glæder vi os over at turneringen gik som forventet og vi glæder os over at vi i samarbejde med Svend og Tåstrup Bordtennis, fik afviklet 1 godt stævne. Tilmelding til holdturnering, giver stadigvæk ingen problemer og vi har stadigvæk en aftale om at tilmelding til stævner kører individuelt. Det er vi glade for og vi håber de fremadrettet vil acceptere den model, da det gør det meget nemmere for os som stævne ledelse, at få alle oplysninger om tilmeldte spillere direkte til os.

**Dobbelt Turnering.**

Det er 1 gang i 4 år at vi igen har kørt dobbeltturnering, efter at vi i 3 sæsoner havde kørt 3 dobbelt turnering. Stort set alle kampe er blevet spillet inden for tidsrammen. Der er en enkelt kamp i 2 division, hvor holdet blev taberdømt for ikke at afvikle deres kamp. Derudover har der i sæsonen ikke været en eneste sag, som er landet på bestyrelsens bord. Vi kan derfor kun sige det samme igen. Det er tydeligt at der er meget erfarne spillere og hold vi har. Det er vi rigtig glade for og det ser ud til at 2 kampe mod hvert hold, har ramt meget godt, når der er hhv. 6 og 7 hold i hver række.

**Stævner**

Det er vigtigt for den siddende bestyrelse, at vi hvert år kan afvikle 2 gode stævner. Vi synes det giver rigtig meget til fællesskabsfølelsen i firmaidræt og det er dejligt at mødes på tværs af divisioner. Desværre lykkedes det igen ikke at afvikle 2 stævner om året. Denne gang kunne vi ikke låne Amagerhallen på et tidspunkt som giver mening for afvikling af stævne. Det var op til efterårsferien og det giver ikke mening, fordi vi ved at der kommer for få tilmeldinger. Efterfølgende fik vi aftalt stævne med Tåstrup, som blev d. 2.december. Det viste sig også at være et dårligt tidspunkt, da der i julemåneden, simpelthen er for få tilmeldinger. Udgangspunktet er at vi helst vil Amagerhallen, da den er størst. Omvendt skal datoerne være rigtige, og ellers vælger vi Tåstrup, så vi har garanti for at kunne afvikle vores stævner. Vi synes at sidste stævne i Tåstrup lørdag d. 13. april gik supergodt, både morgenmad og frokost med buffet fungerede rigtig godt. Og der var en masse gode kampe, mange af jer vil nok også sige at i spillede for mange kampe, men det er jo dybest set et luksusproblem. I fik en masse kampe og en god dag for jeres kontingent og det er jo det som opgaven må være 😊 Vi vil gøre og umage for at fastholde stævnerne i sin form. Og denne gang skal der lyde en stor tak til Svend, for både lån af hal, men også at stå for alt maden. Uden Svend, kunne det ikke have lade sig gøre. Det samme gør sig gældende, når vi låner Amagerhallen, så selvfølgelig også en stor tak til Freddy, for at forsøge at låne Amagerhallen, som vi ved ikke er nemt.

**Stævneplanner/Topliste/Booking/Holdtilmelding**

Det ligger et stort arbejde i at sætte stævneplanner op før sæsonen går i gang, rette det løbende til og kontakte klubber, hvis de ikke lægger deres resultater ind. Der ligger et stort arbejde i at holde øje med hvilke spillere klubberne benytter i den enkelte kamp. Mats har taget sig af stævneplanner og Johnny har holdt øje med resultaterne og hvilke spillere klubberne benytter. Så husk nu, at indtaste resultaterne samme dag og husk kun at benytte spillere, som i har registreret og indsendt til bestyrelsen.

**Økonomi**

Vi havde sidste år underskud i regnskabet. Helt generelt kan man sige, at hvis vi havde det samme antal hold som for 3 år siden og hvis vi havde 2 stævner med indtægter, så løb det hele rundt. Det har vi bare ikke. Det har så betydet, som vi også annoncerede sidste år, at vi i den netop afsluttede sæson havde sat prisen til holdturneringen op fra 550 kr. og til 700 kr. Og tilmelding til stævner er sat op fra 100 og til 120 kr. pr. rækketilmelding. Nu er der igen balance mellem indtægter og udgifter, idet vi har leveret et overskud videre til moderorganisationen på 1 kr. Så kan det ikke gå meget bedre op. Og igen, hvis det viser sig at vi fremadrettet får for store overskud, så lover vi også, at så sætter vi priserne ned igen, fordi vi er helt på linje med at det ikke skal være en bank og det skal ikke koste mere end at det hele balancerer. Når det er sagt, så er det faktisk også første gang, at vi overhovedet har sat prisen op, i de 7 år, hvor vi har siddet som bestyrelse.

**Medlemmer/Fremtid**

I bestyrelsen har vi hele tiden været opmærksomme på, at vores medlemstal og turnering løbende er nedadgående. I 2018 deltog 22 klubber og 36 hold. I denne sæson har 12 klubber og 20 hold deltaget. Det er næsten en nedgang af klubber og hold på 50 % på 6 år. Vi har til denne sæson haft en tilgang på + 2 hold. Det har været PFA som kom med 3 hold. Det er selvfølgelig dejligt, men lang fra nok. Vi skal alle sammen gøre det lidt bedre. Huske at få gjort opmærksom på firmabordtennis ude i jeres firmaklub. Vi skal sørge for at holdene ikke lukker sig om sig selv. I skal stille jer selv det spørgsmål, hvad gør vi for at få flere med i fællesskabet, fordi det kræver noget af os alle sammen. Firmaidræt Storkøbenhavn står til jeres rådighed, hvis i mangler inspiration. De har ansat Rebekka, som meget gerne hjælper jer, hvis i mangler inspiration. Det kan både være på intranettet, Facebook, eller med gode gammeldags opslag i omklædningsrum, frokoststuer osv. Det har med Thomas Ensbye virket i HK, sådan at HK forsat tiltrækker nye spillere og derfor kan fastholde 4 hold til den kommende turnering. Det tror jeg også i andre kan, men det kræver at i gør noget.

**Tak**

Til slut vil jeg sige STORT TAK til Johnny og Mats for at yde en solid indsats igennem hele sæsonen, sådan at vi alle kan nyde godt af turnering og stævner bare glider derudad. Uden jer gik det ikke.

Med disse ord, vil jeg på udvalgets vegne sige tak for vores år sammen og bringe udvalgets beretning til debat og afstemning.

Pbv.

Peter

Formand